cyanic-selkie/wikianc huggingface dataset:
তারানাথ শর্মা
সম্মাননা
তারানাথ শর্মা তার সাহিত্যকর্মের জন্য অনেক পুরস্কার পেয়েছেন। ১৯৬৯ সালে বেলায়েততির বড়লিঁদা ভ্রমণকাহিনির জন্য তিনি মদন পুরস্কার পান। ১৯৭২ সালে 'সামা রা সমকা কৃতি' সাহিত্য সমালোচনার জন্য তাকে সাজা পুরস্কার দিয়ে সম্মান জানানো হয়। ২০১৩ সালে তিনি আদি কবি ভানুভক্ত পুরস্কার পান।
ব্যক্তিগত জীবন এবং মৃত্যু
তারানাথ শর্মা বিবাহিত এবং দুই পুত্রের জনক ছিলেন। ২০২২ সালের ১৫ ফেব্রুয়ারী কাঠমান্ডুতে তার বাড়িতে তিনি দেহত্যাগ করেন। মৃত্যুকালে তার বয়স হয়েছিল ৮৭ বছর। মৃত্যুর আগে তিনি ডিমেনশিয়া, ডায়াবেটিস, উচ্চ রক্তচাপ এবং অন্যান্য হৃৎপিণ্ডের সমস্যায় ভুগছিলেন।
নাভেদ আশরাফ
মোহাম্মদ নাভেদ আশরাফ কুরেশী (نوید اشرف; জন্ম: ৪ সেপ্টেম্বর, ১৯৭৪) পাঞ্জাব প্রদেশের রাওয়ালপিন্ডি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে খান রিসার্চ ল্যাবস, রাওয়ালপিন্ডি ও রেডকো পাকিস্তান লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন নাভেদ আশরাফ।
খেলোয়াড়ী জীবন
১৯৯২-৯৩ মৌসুম থেকে ২০১১ সাল পর্যন্ত নাভেদ আশরাফের প্রথম-শ্রেণীর খেলোয়াড়ী জীবন চলমান ছিল। এছাড়াও, কয়েকটি টুয়েন্টি২০ ক্রিকেট খেলায় অংশ নিয়েছেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন নাভেদ আশরাফ। ১০ ডিসেম্বর, ১৯৯৮ তারিখে লাহোরে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এরপর, ১২ মার্চ, ২০০০ তারিখে করাচীতে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
তারা মিউজিক
তারা মিউজিক (Tara Muzik) হল একটি বাংলা ভাষার সঙ্গীতের টেলিভিশন স্টেশন। এটি স্বল্পমেয়াদের জন্য ২০১৩ সালের মে মাসে সম্প্রচার বন্ধ হয়ে গিয়েছিল।
ইতিহাস
তারা মিউজিক ২০০৫ সালের ২১ ফেব্রুয়ারি বাংলাভাষী সঙ্গীতপ্রেমীদের জন্য ২৪ ঘণ্টার বেসরকারী স্যাটেলাইট চ্যানেল হিসেবে যাত্রা শুরু করে। তবে এটি আকষ্মিকভাবে ২০১৩ সালের মে মাসে বন্ধ হয়ে যায়। পরবর্তীতে চ্যানেলটি আবার চালু করা হয়।
মোহাম্মদ সফিকউল্লাহ
মোহাম্মদ সফিকউল্লাহ (জন্ম: ১৯৪১ - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ সফিকউল্লাহ’র জন্ম কুমিল্লা জেলার চান্দিনা উপজেলার কৈলাইন গ্রামে। তার বাবার নাম সাহেবউল্লাহ এবং মায়ের নাম রাবেয়া খাতুন। তার স্ত্রীর নাম নাসিমা আক্তার। তার এক ছেলে।
মুক্তিযুদ্ধে ভূমিকা
১৯৭১ সালের ১৮ সেপ্টেম্বর সাতক্ষীরা জেলার কলারোয়া উপজেলার অন্তর্গত বালিয়াডাঙ্গার অবস্থান ছিলো পশ্চিমে ভারতের পশ্চিম বাংলা রাজ্যের সীমান্তে। সেপ্টেম্বর মাসের প্রথম দিক থেকে পাকিস্তানি সেনাবাহিনী সাতক্ষীরা-যশোর এলাকায় ভারত সীমান্ত বরাবর প্রতিরক্ষা অবস্থান সুদৃঢ় করতে থাকে। মুক্তিবাহিনী পাকিস্তানি সেনাবহিনীর নতুন প্রতিরক্ষা অবস্থান দুর্বল করার জন্য আক্রমণের পরিকল্পনা করে। এই পরিকল্পনার অংশহিসেবে মোহাম্মদ সফিকউল্লাহর নেতৃত্বে এক কোম্পানি মুক্তিযোদ্ধা ১৬ সেপ্টেম্বর সীমান্ত অতিক্রম করে বালিয়াডাঙ্গায় অবস্থান নেয়। ১৭ সেপ্টেম্বর পাকিস্তানি সেনাবাহিনী মুক্তিবাহিনীকে পাল্টা আক্রমণ করে। সেদিন সারা দিন যুদ্ধ হয়। মুক্তিযোদ্ধারা মোহাম্মদ সফিকউল্লাহর নেতৃত্বে সাহসিকতার সঙ্গে পাকিস্তানি সেনাবাহিনীর বিরুদ্ধে যুদ্ধ করেন। পাকিস্তানিরা বৃষ্টির মতো গোলাবর্ষণ করে। মোহাম্মদ সফিকউল্লাহ সে সব উপেক্ষা করে সহযোদ্ধাদের নিয়ে পাল্টা আক্রমণ চালিয়ে যান। ১৮ সেপ্টেম্বর সকাল থেকে আবার যুদ্ধ শুরু হয়। মুক্তিযোদ্ধাদের দলনেতা মোহাম্মদ সফিকউল্লাহ সকালবেলা নিজেদের প্রতিরক্ষা অবস্থানগুলো সুরক্ষিত করেন। এমন সময় শুরু হলো পাকিস্তানি সেনাবাহিনীর গোলাবর্ষণ। প্রথম গোলা এসে পড়ল মোহাম্মদ সফিকউল্লাহ’র অবস্থান থেকে ২৫০-৩০০ গজ দূরে। ভয় না পেয়ে সহযোদ্ধাদের উদ্দীপ্ত করার জন্য তিনি দাঁড়িয়ে নির্দেশ দিতে থাকলেন। দ্বিতীয় গোলা এসে পড়ল ঠিক তার ১০০ গজ সামনে। এক-দেড় মিনিটের মধ্যে তৃতীয় গোলা এসে পড়ল একদম তার কাছে। কোনো কিছু বোঝার আগেই বাতাসের প্রবল ধাক্কায় তিনি নিচে পড়ে গেলেন। তার শরীরের বিভিন্ন স্থানে গোলার স্প্লিন্টারের টুকরা লেগে যায়। তার গোটা শরীর রক্তাক্ত হয়ে যায়। সফিকউল্লাহ ভয় পেলেন না, দমেও গেলেন না। একজন এসে তার ক্ষতস্থানে দ্রুত ব্যান্ডেজ বেঁধে দিল। তীব্র ব্যথা-জ্বালা উপেক্ষা করে তিনি সহযোদ্ধাদের নির্দেশ দিতে থাকলেন। কিন্তু বেশিক্ষণ পারলেন না। একসময় অচেতন হয়ে পড়লেন।
রচিত গ্রন্থাবলি
কর্নেল উল্লাহ বাংলাদেশের মুক্তিযুদ্ধের উপর বেশ কিছু বই প্রকাশ করেছেন । তার সবচেয়ে উল্লেখযোগ্য বই গুলোর মধ্যে রয়েছে:
পুরস্কার ও সম্মাননা
কর্নেল (অব.) মোঃ শফিক উল্লাহ বাংলাদেশের মুক্তিযুদ্ধে বীরত্ব ও সাহসিকতার জন্য বাংলাদেশের অন্যতম সর্বোচ্চ সামরিক সম্মান বীর প্রতীক লাভ করেন ।যুদ্ধের পরে তিনি কমিশন পেয়ে বাংলাদেশ সেনাবাহিনীতে যোগদান করে, বাংলাদেশ মিলিটারি একাডেমিতে, বাংলাদেশ সেনাবাহিনীর ২৪ ইনফ্যান্ট্রি ডিভিশনে এবং বাংলাদেশ সেনাবাহিনী শিক্ষা ও প্রশাসন বিদ্যালয়ে কাজ করেন। তিনি কর্নেল হিসেবে ১৯৯৬ সালে বাংলাদেশ সেনাবাহিনী থেকে অবসর নেন।
কবীর চৌধুরী শিশু সাহিত্য পুরস্কার
কবীর চৌধুরী শিশু সাহিত্য পুরস্কার বাংলা একাডেমি প্রদত্ত একটি পুরস্কার। দুই বছর পর পর এই পুরস্কার প্রদান করা হয়। বাংলাদেশের শিশু সাহিত্যের জনপ্রিয় লেখকদের অবদানের স্বীকৃতি প্রদান উদ্দেশ্যে এই পুরস্কার প্রদান করা হয়। জাতীয় অধ্যাপক কবীর চৌধুরীর অর্থায়নে এই পুরস্কার প্রদান করা হয়।
অলিম্পিকে ভারত
ভারত প্রথম অলিম্পিক গেমসে অংশগ্রহণ করে ১৯০০ সালে। সেই গেমসে ভারতের একমাত্র অংশগ্রহণকারী খেলোয়াড় নরম্যান প্রিচার্ড অ্যাথলেটিকসে দুটি পদক জয় করেছিলেন। ১৯২০ সালের গ্রীষ্মকালীন অলিম্পিক্‌সে ভারত প্রথম দল পাঠায়। তারপর থেকে প্রতিটি গ্রীষ্মকালীন অলিম্পিকে ভারত অংশ নিয়েছে। ১৯৬৪ সাল থেকে বিভিন্ন শীতকালীন অলিম্পিকেও ভারত অংশ নিয়েছে।
১৯২০ সালের ভারতীয় অলিম্পিক দলে ছিলেন দুজন কুস্তিগির, দুজন অ্যাথলেট ও একজন ম্যানেজার। চার খেলোয়াড়ের মধ্যে ফাদেপ্পা দারেপ্পা চাউগুলে ম্যারাথনে তার ইভেন্ট সম্পূর্ণ করেন। তিনি ২ ঘণ্টা ৫০ মিনিট ৪৫.৪ সেকেন্ডে ৪২.৭৫০ কিলোমিটার দৌড়ে ১৯তম স্থান অধিকার করেছিলেন। তিনিই ভারতের প্রথম অলিম্পিক ম্যারাথন রানার।
ভারতীয় অ্যাথলেটরা অলিম্পিকে মোট ৩৫টি পদক জয় করেছেন। এগুলির অধিকাংশই এসেছে ফিল্ড হকি ইভেন্টে। ১৯২৮ সাল থেকে ১৯৮০ সালের মধ্যে বারোটি অলিম্পিকে ভারত এগোরোটি পদক জয় করেছিল। তারমধ্যে ১৯২৮ থেকে ১৯৫৬ অবধি পরপর ছবার স্বর্ণ পদক জিতেছিল। ১৯৫২ সালে প্রথমবার ভারতের হয়ে (কে.ডি যাদব ) ব্যক্তিগত বিভাগে পদক জয়লাভ করেন।
১৯২৭ সালে ভারতের জাতীয় অলিম্পিক কমিটি ইন্ডিয়ান অলিম্পিক অ্যাসোসিয়েশন গঠিত হয়।
২০০৮ গ্রীষ্মকালীন অলিম্পিকে ভারত তখন অব্দি অনুষ্ঠিত অলিম্পিকে সর্বাধিক সংখ্যক পদক জয় করে। এই অলিম্পিকে তিনটি আলাদা আলাদা খেলায় ভারত তিনটি মেডেল পায়। এর মধ্যে একটি ছিল ভারতের প্রথম একক ইভেন্টে স্বর্ণ পদক। এটি পান অভিনব বিন্দ্রা।
২০১২ গ্রীষ্মকালীন অলিম্পিকে ৮৫ জন ভারতীয় খেলোয়াড় অংশ নিয়েছিলেন। এই অলিম্পিকে ভারত ৫৫টি ইভেন্টে অংশ নেয়। এর আগে ভারত এতগুলি ইভেন্টে কখনও অংশ নেয়নি। লন্ডন অলিম্পিক্‌সে ভারতের হয়ে প্রথম পদকটি জয় করেন গগন নারং (১০ মিটার এয়ার রাইফেল শ্যুটিং)। দ্বিতীয় পদকটি জয় করেন বিজয় কুমার (২৫ মিটার র‌্যাপিড ফায়ার পিস্তল)। তৃতীয় পদকটি পেয়েছেন সাইনা নেহওয়াল (মহিলাদের ব্যাডমিন্টন একক)। চতুর্থ পদকটি মেরি কম পেয়েছেন মহিলাদের ৫১ কেজি ফ্লাইওয়েট এবং পঞ্চম পদকটি যোগেশ্বর দত্ত পেয়েছেন ৬০ কেজি ফ্রিস্টাইল কুস্তিতে।
২০২১ সালে অনুষ্ঠিত ২০২০ গ্রীষ্মকালীন অলিম্পিকে, সাইখোম মিরাবাই চানু উদ্বোধনের দিনেই ৪৯ কেজি ওজনের ভারোত্তোলনে মহিলা বিভাগে রৌপ্য অর্জন করেছিলেন, ভারোত্তোলনের জন্য সিডনিতে কর্ণম মলেশ্বরীর পডিয়াম ফিনিশকে উন্নত করেছিলেন। পিভি সিন্ধু সহজে চীনের হি বিংজিয়াওকে পরাজিত করে ব্রোঞ্জ মেডেল ম্যাচে, এইভাবে দুটি ভারতীয় অলিম্পিক পদক জেতা প্রথম ভারতীয় মহিলা হয়ে ওঠে।   নীরজ চোপড়া জ্যাভলিনে সোনা জিতেছেন, ট্র্যাক অ্যান্ড ফিল্ডে স্বর্ণপদক জেতার প্রথম ভারতীয় এবং ব্যক্তিগত স্বর্ণ জ্য়ি দ্বিতীয় ভারতীয় হয়েছেন।  পুরুষদের ফিল্ড হকিতে ভারত ব্রোঞ্জ পেয়েছে। এই পদকটি মস্কোতে স্বর্ণের পরে এসেছে, ৪১ বছরের ব্যবধানে। অলিম্পিকের ইতিহাসে ৭ টি পদক পাওয়া ভারতের জন্য সেরা পারফরম্যান্স।
ক্রীড়া অনুযায়ী পদক
{{legend|#E9D66B| সেই ক্রীড়ায় অগ্রণী}}
রামগোপাল ঘোষ
রামগোপাল ঘোষ (১৮১৫ - ২৫ জানুয়ারি, ১৮৬৮) ছিলেন ইয়ং বেঙ্গল গ্রুপের একজন নেতা, একজন সফল ব্যবসায়ী, বাগ্মী ও একজন সমাজ সংস্কারক। তাঁকে ভারতের ডেমোস্থেনেস বলা হয়। ঘোষ জন এলিয়ট ড্রিঙ্কওয়াটার বিটনকে মেয়েদের স্কুল প্রতিষ্ঠায় সাহায্যকারী অন্যতম ব্যক্তিত্ব ছিলেন।
প্রারম্ভিক জীবন
রামগোপাল ঘোষের আদিনিবাস অধুনা পশ্চিমবঙ্গের হুগলি জেলার মগরার নিকটে বাগাটিতে। তার বাবা গোবিন্দচন্দ্র ঘোষের কলকাতার চায়না বাজারে একটি ছোট দোকান ছিল। তার মাতামহ দেওয়ান রামপ্রসাদ সিংহ, কলকাতার কিং হ্যামিলটন অ্যান্ড কোম্পানির অফিসে কাজ করতেন। রামগোপাল ঘোষ মামাবাড়িতে জন্মগ্রহণ করেন।.
তার ছোটবেলা নিয়ে দুটি মত প্রচলিত আছে। প্রথম মতানুসারে, তিনি প্রথমে শেরবোর্নস স্কুলে যোগদান করেন ইংরেজি শিক্ষালাভের জন্য। এ সময়ে হরচন্দ্র ঘোষ, যিনি পরবর্তীতে অগ্রগণ্য ডিরোজিও সদস্য হয়ে ওঠেন, হিন্দু কলেজের শিক্ষার্থী থাকাবস্থায় তার এক আত্মীয়কে বিয়ে করেন। তরুণ রামগোপালের আগ্রহ দেখে হরচন্দ্র তার বাবাকে রামগোপালকে হিন্দু কলেজে ভর্তি করে দিতে বলেন। তার বাবার সন্তানকে হিন্দু কলেজে পড়ানোর সঙ্গতি ছিল না। তবে, কিং হ্যামিল্টন এণ্ড কোম্পানি জনাব রজার্স তার ভর্তির জন্য অর্থ দিতে রাজি হলে তিনি হিন্দু কলেজে ভর্তি হন। অন্যমতে, জনাব রজার্স শুরু থেকেই তাকে হিন্দু কলেজে পড়ার টাকা দেন।
রামগোপাল ঘোষকে এভাবে বেশিদিন চলতে হয় নি। তার মেধা ডেভিড হেয়ারের নজরে পড়ে এবং তিনি তাকে বিনামূল্যে অধ্যয়নের সুযোগ করে দেন। এ সময়ে তিনি ডিরোজিওর ক্লাসে যোগ দেন। তিনি রামতনু লাহিড়ীসহ অন্যান্য ডিরোজিও শিষ্যদের সাথে সখ্যতা গড়ে তোলেন। তার দায়িত্বশীলতা ডিরোজিওর নজর কাড়ে এবং তিনি রামগোপালকে শ্রেণীর নির্ধারিত সময়ের বাইরে দর্শন ও কবিতা পড়ান।
ডিরোজিও অ্যাকাডেমিক অ্যাসোসিয়েশন প্রতিষ্ঠার পর রামগোপাল ঘোষ এর অগ্রণী সদস্য হয়ে ওঠেন। অ্যাসোসিয়েশনের বৈঠকে তিনি ইংরেজি বলায় স্বচ্ছন্দ হয়ে ওঠেন। এই বৈঠকগুলোতে সুপ্রিম কোর্টের বিচারক স্যার এডওয়ার্ড রায়ান ও বাংলার লেফটেনেণ্ট গভর্নর ডব্লিউডব্লিউ বার্ডের মত ব্যক্তিত্ব যোগ দিতেন। তারা রাজগোপালের প্রতিভার উষ্ণ প্রশংসা করতেন।
ব্যবসায়িক কর্মকাণ্ড
রামগোপাল ঘোষকে লেখাপড়া অসমাপ্ত রেখেই কর্মজীবনে প্রবেশ করতে হয়। ডেভিড হেয়ারের তদবিরে, তিনি জোসেফ নামের এক ইহুদি ব্যবসায়ীর সাথে কাজ করতে শুরু করেন। পরে কেলসান নামে আরেক ইহুদি ব্যক্তি ফার্মে যোগ দিলে ঘোষ “মধ্য-ব্যক্তি” হিসেবে তাদের সাথে কাজ করেন। পরবর্তীতে তিনি কেলসালের সাথে কেলসাল, ঘোষ অ্যাণ্ড কোং নামে ব্যবসা শুরু করেন এবং ১৮৪৮ সালে একাই আর.জি.ঘোষ অ্যাণ্ড কোম্পানি নামে ব্যবসা শুরু করেন। এভাবে তিনি প্রচুর সম্পদের মালিক হন।
অর্থনৈতিকভাবে উন্নতি করলেও রামগোপাল ঘোষ তার বন্ধুদের সাথে যোগাযোগ রাখেন এবং প্রয়োজনের সময় তাদের সাহায্যে এগিয়ে আসতেন। তিনি বন্ধু রামতনু লাহিড়ী ও রসিককৃষ্ণ মল্লিককে সাহায্য করেন।
তার দাদার মৃত্যুর সময়ে লোকজন তাকে হিন্দু ধর্ম না পালনের জন্য দোষারোপ করে এবং তাকে একঘরে করে রাখার কথা বলে। এ সময় তার পিতা তাকে জনসমক্ষে হিন্দু ধর্মের প্রতি তার আস্থার কথা ঘোষণা করতে বলেন। উত্তরে তিনি বলেন, "আমি আপনার কথা মান্য করার জন্য সর্বদা রাজি ও এজন্য কষ্ট সহ্য করতেও প্রস্তুত, তবে আমি মিথ্যা বলতে পারব না"। আরেকবার, তার ব্যবসা বিপদের সম্মুখীন হয়ে পড়ে এবং দেউলিয়া হয়ে যাবার সম্ভাবনা তৈরি হয়। বন্ধুরা তাকে তার সম্পত্তি অন্যদের কাছে সরিয়ে দেবার পরামর্শ দিলেও তিনি অসৎ উপায় অবলম্বন করতে চান নি। তার ব্যক্তিগত আত্মসম্মানবোধকে আধুনিক ইতিহাসবেত্তারাও প্রশংসা করেন।
বক্তৃতা ও সমাজ সংস্কার
ব্ল্যাক অ্যাক্টের ওপর রামগোপালের বক্তৃতায় এশীয় ও ইউরোপীয় মধ্যে বিতর্ক সৃষ্টি করে। বক্তৃতায় বিচার ব্যবস্থায় এশীয় ও ইউরোপীয়দের এক শ্রেণীতে আনার আহ্বান জানানো হয় যা ছিল একটি মাইলফলক। ১৮৫৩ সালে তিনি প্রথম ব্যক্তি হিসেবে সরকারি চাকুরিতে ভারতীয়দের প্রবেশাধিকারের দাবি তুলে ধরেন। ১৮৫৪ সালের ২৯ মার্চ তিনি প্রথম ভারতীয় হিসেবে ভারতে বিশ্ববিদ্যালয় স্থাপনের প্রস্তাব করেন। তিনি দ্বারকানাথ ঠাকুরের চার শিক্ষার্থীকে চিকিৎসাশাস্ত্র অধ্যয়নের জন্য ইংল্যান্ডে পাঠানোকে সমর্থন করেন।
ঘোষ জ্বালাময়ী বক্তৃতা দেবার পাশাপাশি লেখালেখি করেন। তার পুস্তিকা "এ ফিউ রিমার্কস অন সার্টেইন ড্রাফ্ট এ্যাক্টস, কমনলি কল্ড ব্ল্যাক এ্যাক্টস" ইংরেজদের ক্ষুব্ধ করে এবং অ্যাগ্রি-হর্টিকালচারাল সোসাইটির সহ-সভাপতির পথ থেকে সরে দাঁড়াতে হয়। তিনি ব্রিটিশ ইন্ডিয়ান অ্যাসোসিয়েশনের গঠনে ভুমিকা রাখেন এবং কমিটির একজন সদস্য ছিলেন।
রাজনৈতিক সক্রিয়তার পাশাপাশি তিনি অন্যান্য কাজেও যুক্ত ছিলেন। তার কারণে ডেভিড হেয়ারের একটি মূর্তি ভাঙনের হাত থেকে রক্ষা পায়, যা আজও প্রেসিডেন্সি কলেজের আঙ্গিনায় রয়েছে। কোন উদ্দেশ্যে এক মাসের বেতন দান করা প্রথম ব্যক্তিত্ব তিনি। শেষ জীবনে তিনি বন্ধুদের দেয়া ৪০,০০০ টাকা মওকুফ করে দেন।
মুসলিম রাজপুত
মুসলিম রাজপুত বা মুসলমান রাজপুত, হল রাজপুতদের পিতৃগোত্রজ উত্তরপুরূষ। যাদের পূর্বপুরুষরা ভারতীয় উপমহাদেশের উত্তর অঞ্চলে বসবাস করত যারা মুসলিম ধর্মের অনুসারী ছিল। বর্তমানে উত্তর ভারত, আজাদ কাশ্মীর, এবং পাকিস্তানের পাঞ্জাব ও সিন্ধ রাজ্যে বসবাস করতে দেখা যায়। বর্তমানে তারা বিভিন্ন গোত্রে বিভক্ত হয়ে পরেছে। সোনারগাঁও এর ঈশা খাঁ ছিলেন একজন মুসলিম রাজপুত।
ইতিহাস
উৎপত্তিগত ভাবে রাজপুত শব্দের অর্থ হল সূয্য বংশিয়, চন্দ্রবংশিয় বা অগ্নি বংশিয় গোত্র। যারা নিজেদের ক্ষত্রিয় বলে দাবী করে। ধর্মীয় ভিন্নতা থাকলেও যখনই রাজপুতদের অভিন্ন গৌরবের প্রশ্নে হিন্দু ও মুসলিম উভয় রাজপুত গোষ্ঠী বহুবার একত্রিত হয়ে বহি:শত্রুর মোকাবেলা করেছে।
ইসলাম ধর্ম গ্রহণ
বর্তমান উত্তর প্রদেশএর বুলানশহরের থুর্জা তাহশিলে রাজপুতদের ইসলাম গ্রহণের কিছু প্রমাণ পাওয়া যায়।
কাতার রাজবংশ
নবম শতকে পাঞ্জাবে ইসমাইলী রাজপুতরা সুন্নি আরবদের স্থান দখল করে। এ রাজবংশ ১১ শতকের মধ্যভাগ পর্য়ন্ত টিকে ছিল যার রাজধানী ছিল মুলতান। গজনি শাসনামলে কাতারদের উপর চরম অত্যাচার চালান হয়। পরবর্তীতে তারা ফাতিমিদ খলিফা প্রেরিত দা’য়ী হালিমের নিকট ইসমাইলি ধর্মে দিক্ষিত হয়। তাদের শাসনকালে মুলতানে বাণিজ্য সম্প্রসারণ, এবং স্থানীয় সংস্কৃতির প্রসার ঘটে।
মুজাফফরিদ রাজবংশ
মুজাফফরিদ রাজবংশ ১৫ শতকে গুজরাটে একটি স্বাধীন রাজ্য সালতানাত প্রতিষ্ঠা করেছিল। এ সময়ে গুজরাটে ব্যবসায় বাণিজ্যের ব্যাপক প্রসার লাভ করে। আহমেদাবাদ নগরী মুজাফফরিদ রাজাদের আমলে প্রতিষ্ঠিত হয়।
শাহজালাল বিজ্ঞান ও প্রযুক্তি বিশ্ববিদ্যালয় কেন্দ্রীয় ছাত্র সংসদ
শাহজালাল বিজ্ঞান ও প্রযুক্তি বিশ্ববিদ্যালয় কেন্দ্রীয় ছাত্র সংসদ সংক্ষেপে শাকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৯৩ সালে শাকসু প্রতিষ্ঠিত হয়।
নির্বাচন
১৯৯৩ সালে প্রতিষ্ঠার পর থেকে ১৯৯৭ সাল পর্যন্ত নিয়মিত শাকসু নির্বাচন হয়েছে। পরবর্তীতে ২১ বছর ধরে কোন নির্বাচন হয়নি। শাকসুর সর্বশেষ নির্বাচন অনুষ্ঠিত হয় ১৯৯৭ সালের ২৫ আগস্ট।
টেন স্পোর্টস
টেন স্পোর্টস এইচডি একটি ২৪ ঘন্টার স্পোর্টস চ্যানেল। এটি করাচি-ভিত্তিক কোম্পানি টাওয়ার স্পোর্টস প্রাইভেট লিমিটেড দ্বারা পরিচালিত হয় এবং এটি ইউকে-ভিত্তিক কোম্পানি এমএসএম এশিয়া লিমিটেডের মালিকানাধীন, যা সনি কর্পোরেশন জাপানের একটি সহযোগী প্রতিষ্ঠান। এটি প্রধানত ক্রিকেট, ফুটবল, মিশ্র মার্শাল আর্টস ও টেনিস সম্প্রচার করে।
ইতিহাস
১ এপ্রিল ২০২২-এ, দুবাই-ভিত্তিক তাজ টেলিভিশন কোম্পানি ভারত ও পাকিস্তানে টেন স্পোর্টস নামে চ্যানেলটি চালু করে।
২০০৬ সালে, ভারতীয় এসেল গ্রুপ টেন স্পোর্টস চ্যানেলটি কিনে নেয় এবং এটিকে তার জি নেটওয়ার্কের একটি অংশ করে নেয়। তবে, পাকিস্তানের টেন স্পোর্টস চ্যানেল টাওয়ার টু নামে একটি কোম্পানির কাছে হস্তান্তর করা হয় যেটি ছিল এসেল গ্রুপের সহযোগী প্রতিষ্ঠান।
২০১৬ সালে, টেন স্পোর্টসকে ইউকে-ভিত্তিক জাপানের সনি কর্পোরেশনের সহযোগী সংস্থা এমএসএম এশিয়া লিমিটেড কিনে নেয়। এমএসএম এশিয়া পাকিস্তানে টেন স্পোর্টস পরিচালনার জন্য টাওয়ার স্পোর্টস প্রাইভেট লিমিটেড নামে একটি কোম্পানি গঠন করে।
পাকিস্তান ইলেক্ট্রনিক মিডিয়া রেগুলেটরি অথরিটির (PEMRA) নথি থেকে জানা যায় যে টাওয়ার স্পোর্টস ২৯ জুন, ২০১৮ তারিখে চ্যানেল টেন স্পোর্টসের জন্য ল্যান্ডিং রাইটস পারমিশন পুনর্নবীকরণের জন্য আবেদন করে, কারণ তাদের অনুমতি সেই বছরের শেষের দিকে শেষ হয়ে যাচ্ছিল। ডিসেম্বর ২০১৮ সালে, PEMRA পাকিস্তানে "টেন স্পোর্টস ২" চ্যানেলের জন্য টাওয়ার স্পোর্টসকে ল্যান্ডিং রাইট পারমিশন (LRD) প্রদান করে। ২০১৯ সালে, টেন স্পোর্টস তার ওয়েবসাইট চালু করে। ২০২০ সালের ফেব্রুয়ারিতে, পাকিস্তান ক্রিকেট বোর্ড (পিসিবি) ২০২০ পাকিস্তান সুপার লিগের সম্প্রচার প্রযোজনা পরিচালনার জন্য টাওয়ার স্পোর্টসকে নিযুক্ত করে। এই পিএসএলের প্রথম সংস্করণটি সম্পূর্ণভাবে পাকিস্তানে খেলা হয়। ৫ই জুলাই ২০২২-এ, টেন স্পোর্টস তার ট্রান্সমিশনকে হাই ডেফিনিশনে রূপান্তর করে
প্রোগ্রামিং
টেন স্পোর্টস এইচডি এশিয়ার অন্যতম জনপ্রিয় স্পোর্টস চ্যানেল। এর ক্রিকেট, ফুটবল, এমএমএ এবং টেনিস সহ অনেক ক্রীড়া ইভেন্টের সম্প্রচার অধিকার রয়েছে। ক্রিকেটে, টেন স্পোর্টস পাকিস্তানের অস্ট্রেলিয়া ক্রিকেট, ইংল্যান্ড ক্রিকেট এবং শ্রীলঙ্কা ক্রিকেটের রাইটস রয়েছে। ফুটবলে, টেন স্পোর্টসের উয়েফা রাইটস রয়েছে, উয়েফা চ্যাম্পিয়ন্স লিগ, উয়েফা ইউরোপা লীগ, বুন্দেসলিগার রাইটস সহ। এফএ কাপের অধিকার। মিক্সড মার্শাল আর্টে টেন স্পোর্টসের ইউএফসি রাইটস রয়েছে এবং এটির ২০০২ সাল থেকে পাকিস্তানের সবচেয়ে জনপ্রিয় ডাব্লিউডাব্লিউই -এর রাইটসও রয়েছে যা প্রতি পাঁচ বছর পর পর পুনর্নবীকরণ করা হয়। টেনিসে টেন স্পোর্টসের অস্ট্রেলিয়ান ওপেনের রাইটস রয়েছে। এটির ফ্রেঞ্চ ওপেনের রাইটসও রয়েছে।
১৯৭৬–৭৭ বুন্দেসলিগা
১৯৭৬–৭৭ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১৪তম মৌসুম ছিল। এই মৌসুমটি ১৯৭৬ সালের ১৪ই আগস্ট তারিখে শুরু হয়ে ১৯৭৭ সালের ২১শে মে তারিখে সম্পন্ন হয়েছিল। ডুসবুর্গের ওলন্দাজ রক্ষণভাগের খেলোয়াড় কিস ব্রেগমান এই মৌসুমের প্রথম গোল করেছিলেন।
এই মৌসুমে ৪৪ পয়েন্ট অর্জন করে বরুসিয়া মনশেনগ্লাডবাখ ৫ম বারের মতো বুন্দেসলিগা এবং ৫ম বারের মতো জার্মান শিরোপা জয়লাভ করেছিল। কলনের জার্মান আক্রমণভাগের খেলোয়াড় ডিটার মুলার ৩৪ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগার বিভিন্ন বিভাগে অবনমিত হয়েছিল।
দল
১৯৭৫–৭৬ মৌসুম শেষে হানোফার ৯৬, কিকার্স অফেনবাখ এবং বায়ার ০৫ উরডিঙ্গেন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে টেনিস বরুসিয়া বার্লিন, জারব্রুকেন এবং বরুসিয়া ডর্টমুন্ড বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
খোং দ্বীপ
খোং দ্বীপ বা দোন খোং<font style="background-color: rgb(254, 246, 231);"> iহচ্ছে সি ফান দোন নদীর ধার ঘেষে গড়ে ওঠা দক্ষিণ লাওসের সবচেয়ে বড় দ্বীপ। দ্বীপটি উত্তর থেকে দক্ষিণে প্রায় লম্বা এবং চওড়ায় প্রায় .। প্রায় পঞ্চান্ন হাজার মানুষের বসবাস এই দ্বীপে। মূলতঃ দ্বীপটির পশ্চিমাংশের মুয়াং সাএন এবং পূর্বের মুয়াং খোং অঞ্চলের বেশিরভাগ জনগোষ্ঠীর বাস। মুয়াং খোং দ্বীপটির রাজধানী এবং সরকারের প্রাদেশিক আসন। লাওসের প্রাক্তন প্রেসিডেন্ট খামতাই সিফানদোনের একটি বাসস্থান এই দ্বীপে রয়েছে। যা সম্ভবত দ্বীপটির উল্লেখযোগ্য উন্নয়নের কারণকে ইঙ্গিত করে। স্থানীয় জনগণ লম্বা গড়নের নৌকা যাতায়াত কাজে ব্যবহার করে থাকে। খোং দ্বীপ প্রাকৃতিক সৌন্দর্যের জন্য জনপ্রিয়। লাওসের অন্য দুই দ্বীপ দোন দেত এবং দোন খেতের পাশাপাশি দোন খোংকেও পর্যটকেরা তাদের দর্শনীয় তালিকার অন্তর্ভুক্ত করে।
ডারিন মারে
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ডারিন মারে।
খেলোয়াড়ী জীবন
১৯৯০-৯১ মৌসুম থেকে ১৯৯৭-৯৮ মৌসুম পর্যন্ত ডারিন মারে’র প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে আটটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন ডারিন মারে। ২৫ নভেম্বর, ১৯৯৪ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৫ তারিখে ডুনেডিনে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি। এছাড়াও, ৩ নভেম্বর, ১৯৯৪ তারিখে দিল্লিতে স্বাগতিক ভারত দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
দলদলিয়া ইউনিয়ন
দলদলিয়া ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এটি উলিপুর উপজেলার উত্তর পশ্চিম কোণে অবস্থিত। উলিপুর থেকে ৯ কিলোমিটার দূরত্বে দলদলিয়া ইউনিয়ন অবস্থিত। দলদলিয়া বাজারের দক্ষিণ দিক দিয়ে বয়ে গেছে তিস্তা নদী যার অপর তীড়ে গাইবান্ধা এই ইউনিয়নের গ্রাম গুলোর মধ্যে কয়েকটি উল্লেখযোগ্য গ্রাম হলো, উত্তর দলদলিয়া দামুয়ার পাড় খা পাড়া, বাহির বন্ধ, সরদার পাড়া। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৩৩।
ভৌগোলিক অবস্থান ও আয়তন
উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৫৭৩ একর বা ২২.৫৫ বর্গকিলোমিটার।
প্রশাসনিক এলাকা
দলদলিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী দলদলিয়া ইউনিয়নের মোট জনসংখ্যা ছিল ২৩০৮৪ জন যারা ৬৩৮০ টি পরিবারে বসবাস করে, যার মধ্যে পুরুষ হল ১০৮০৭ জন এবং নারী হল ১২২৭৭ জন।
গ্রাম ভিত্তিক জনসংংখ্যা নিম্নরুপ। মহাদেব-	 ২,৯৪৭জন,	সরফদি-	 ২,৯৪২জন, রতিদেব-	৩,৫২৫জন,	অর্জুন-	 ২,১৭৭জন, কর্পুরা-	৪,৩৫৪জন,	ঘাটিয়াল পাড়া-	 ১,৫২১জন, কাজী পাড়া-	৩,৮৫৭ জন,	খামার মাগুরা-	১,৪৭০জন, উত্তর দলদলিয়া-	৫,৫৫৫জন,	রাজারাম-	 ১,৪২৫জন, দলদলিয়া-	 ৪২৪৬জন,	পাতিলাপুর-	 ১,৭২৬জন।
শিক্ষা ও সংস্কৃতি
দলদলিয়া ইউনিয়নের গড় সাক্ষরতা হার ৫৬.৯%। তার মধ্যে নারী শিক্ষার হার ৫৩.১% এবং পুরুষ শিক্ষার হার ৬১.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
দলদলিয়া ইউনিয়নের অর্থনীতি মূলত কৃষি নির্ভর।
সুইডেনে অভিবাসন
thumb|400x400px|সূত্র: স্ট্যাটিসটিক্স সুইডেন ২০১৮ সুইডেনে অভিবাসন এমন একটি প্রক্রিয়া, যার মাধ্যমে লোকেরা বসবাসের জন্য সুইডেনে পাড়ি জমায়। অনেকে, সুইডিশ নাগরিক হয়ে ওঠে, কিন্তু সবাই না। অভিবাসনের অর্থনৈতিক, সামাজিক ও রাজনৈতিক দিকসমূহ জাতিগত, অর্থনৈতিক সুবিধা, অ-অভিবাসীদের জন্য চাকরি, বন্দোবস্তের ধরন, ঊর্ধ্বগামী সামাজিক গতিশীলতার উপর প্রভাব, অপরাধ ও ভোটদানের আচরণ সম্পর্কিত কিছু বিতর্ক সৃষ্টি করেছে।
সুইডেনে ১৯০০ সালে খুব কম অভিবাসী ছিল, যখন দেশব্যাপী মোট জনসংখ্যা ৫১,০০,৮১৪ জন, যাদের মধ্যে ৩৫,৬২৭ জন বিদেশী বংশোদ্ভূত (০.৭%) ছিল। এই বিদেশী বংশোদ্ভূত বাসিন্দাদের মধ্যে ২১,৪৯৬ জন অন্যান্য নর্ডিক দেশ থেকে, ৮,৫৩১ জন অন্যান্য ইউরোপীয় দেশ থেকে, ৫,২৫৪ জন উত্তর আমেরিকা থেকে, ৯০ জন দক্ষিণ আমেরিকা থেকে, ৮৭ জন এশিয়া থেকে, ৭৯ জন আফ্রিকা থেকে ও ৫৯ জন ওশেনিয়া থেকে ছিলেন।
২০১০ সালের হিসাবে, ১.৩৩ মিলিয়ন মানুষ বা সুইডেনের ১৪.৩% বাসিন্দা বিদেশী বংশোদ্ভূত। এই ব্যক্তিদের মধ্যে ৮,৫৯,০০০ (৬৪.৬%) ইউরোপীয় ইউনিয়নের বাইরে জন্মগ্রহণ করেছেন এবং ৪৭৭,০০০ (৩৫.৪%) অন্য ইইউ সদস্য রাষ্ট্রে জন্মগ্রহণ করেছেন। সুইডেন প্রথম বিশ্বযুদ্ধের পর নেট দেশত্যাগ শেষ হওয়া দেশ থেকে দ্বিতীয় বিশ্বযুদ্ধের পর থেকে নিট অভিবাসনের দেশে পরিণত হয়েছে। অভিবাসন রেকর্ড শুরু হওয়ার পর থেকে ২০১৩ সালে সর্বোচ্চ স্তরে পৌঁছায়, ওই বছর সুইডেনে ১,১৫,৮৪৫ জন অভিবাসন করেছিল যেখানে মোট জনসংখ্যা ৮৮,৯৭১ জন বৃদ্ধি পেয়েছিল। এটি পরের বছরগুলিতে ক্রমাগত বৃদ্ধি পেতে থাকে, তারপরে ২০১৫ সালে একটি স্পষ্ট শিখরে ছিল, সেই বছরে মোট ১,৬৩,০০০ জনেরও বেশি লোক অভিবাসন করেছিল। অভিবাসন ২০১৭ হ্রাস পেয়েছে, ওই বছর প্রায় ১,৪৪,৫০০ জন ব্যক্তি অভিবাসন করেছে। ২০২০ সালের হিসাবে, সুইডেনে বিদেশী যোগসূত্রের বাসিন্দাদের শতাংশ বেড়ে ২৫.৯% হয়েছে। ২০২০ সালে, বিদেশী যোগসূত্রের লোকেদের সংখ্যা ৯৮.৮% (৫১,০৭৩ জন) ও সুইডিশ যোগসূত্রের লোকেদের জনসংখ্যা বৃদ্ধির মাত্র ১.২% (৬৩৩ জন) পেয়েছিল। বিদেশী যোগসূত্রের সরকারী সংজ্ঞা এমন ব্যক্তিদের অন্তর্ভুক্ত করে, যারা হয় বিদেশে জন্মগ্রহণ করেছেন বা পিতামাতা উভয়ই বিদেশে জন্মগ্রহণ করেছেন। ২০১৭ সালে, তিনটি পৌরসভার সংখ্যাগরিষ্ঠদের বিদেশী যোগসূত্রের ছিল: বোতকিরকা (৫৮.৬%) সোদতেলিয়া (৫৩.০%) ও হাপারান্দা (৫১.৭%)।
২০১৪ সালে, ৮১,৩০০ জন ব্যক্তি সুইডেনে আশ্রয়ের জন্য আবেদন করেছিলেন, যা ২০১৩ সালের তুলনায় ৫০% বৃদ্ধি পেয়েছিল এবং ১৯৯২ সালের পর থেকে সবচেয়ে বেশি। তাদের মধ্যে ৪৭% সিরিয়া থেকে এসেছিল, তারপরে হর্ন অব আফ্রিকা (বেশিরভাগ সোমালিয়া) থেকে ২১% এসেছিল। ৭৭% (৬৩,০০) অনুরোধ অনুমোদিত হয়েছিল, কিন্তু এটি বিভিন্ন গোষ্ঠীর মধ্যে ব্যাপকভাবে ভিন্ন। ২০১৫ সালের অক্টোবর মাসে প্রায় দুই সপ্তাহের মধ্যে ৮৬,২২৩ টি আশ্রয় আবেদনের নথিভুক্ত পরিসংখ্যানে পৌঁছেছিল এবং বছরের বাকি সপ্তাহগুলিতে এই সংখ্যাটি বেড়ে ১,৬২,৮৭৭-এ পৌঁছেছিল। অস্থায়ী সীমান্ত আইডি নিয়ন্ত্রণ শুরু করা ও ২০১৬ সালে কার্যকর হওয়ার পরে ২০১৬ সালে ২৮,৯৩৯ জন ব্যক্তি আশ্রয়ের জন্য আবেদন করেছিল। ২০১৪ সাল পর্যন্ত, স্ট্যাটিসটিক্স সুইডেন অনুযায়ী, সিরিয়া থেকে প্রায় মোট ১৭,০০০ জন, ইরাক থেকে ১০,০০ জন, ইরিত্রিয়া থেকে ৪,৫০০ জন, আফগানিস্তান থেকে ১,৯০০ জন ও সোমালিয়া থেকে ১,১০০ জন আশ্রয় অভিবাসী ছিল। ২০১৭ সালে, বেশিরভাগ আশ্রয়প্রার্থী সিরিয়া (২৫৭), ইরিত্রিয়া (২৬৩), ইরাক (১১৭) ও জর্জিয়া (১০৬) থেকে এসেছেন।
সরকারি সুইডিশ পেনশন এজেন্সির একটি প্রাতিষ্ঠানিক বিজ্ঞপ্তি অনুসারে, ২০১৭ সালের জন্য সুইডেনে অভিবাসী হবে প্রায় ১,৮০,০০০ জন ব্যক্তি, এবং তারপরে প্রতি বছর অভিবাসী সংখ্যা ১,১০,০০০ জন হবে বলে আশা করা হয়েছিল।
সুইডেনের অভিবাসীরা বেশিরভাগই সভেল্যান্ড ও গোতাল্যান্ডের শহরাঞ্চলে কেন্দ্রীভূত রয়েছেন। সুইডেনে বসবাসকারী সবচেয়ে বেশি বিদেশে জন্মগ্রহণকারী জনসংখ্যা ফিনল্যান্ড, ইরাক, সাবেক যুগোস্লাভিয়ান দেশ, পোল্যান্ড, ইরান ও সিরিয়া থেকে এসেছেন।
উইকিম্যাপিয়া
থাম্ব|267x267পিক্সেল|উইকিম্যাপিয়ার উন্নয়নের একটি গ্রাফ (মে ২০০৬ থেকে জানুয়ারী ২০০৮ পর্যন্ত) উইকিম্যাপিয়া (WikiMapia) হল একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা। একটি উইকি সিস্টেমের সাথে এটি ইন্টারেক্টিভ ওয়েব মানচিত্র সম্মিলন। এই প্রকল্পটি ২৪শে মে, ২০০৬ সালে আলেক্সান্দর কোরিয়াকাইন এবং এভজেনি সাভালিভ প্রতিষ্ঠা করেন। নিবন্ধভুক্ত এবং অনিবন্ধভুক্ত ব্যবহারকারী মিলে নভেম্বর ২০১৪ সালের হিসাবে ২৩,৮৩৩,৫৫৫ টিরও বেশি বস্তু চিহ্নিত করেছে। বর্তমানে ১,৬০০,০০০ জনের উপরে উইকিম্যাপিয়া সমাজে যোগ দিয়েছে।
প্রধান নীতি
উইকিম্যাপিয়ার মূল কার্যক্রম হচ্ছে, যথাসম্ভব সারা বিশ্বের তথ্য সংগ্রহ করা, বিষয়শ্রেণীসমূহ অনুসারে সাজানো, অনুসন্ধান করা সুযোগ প্রদান এবং বিনামূল্যে ব্যবহার। উইকিম্যাপিয়া ইন্টারনেট স্বেচ্ছাসেবীর সহযোগীরূপে তৈরি করা হয়েছে যারা অধিকাংশে নিজেদের বিষয়বস্তু নির্দেশাবলী করে থাকে।
পুতুল খেলা
পুতুল খেলা গ্রাম বাংলার শিশুদের কাছে অন্যতম জনপ্রিয় খেলা। এটি সাধারনত মেয়েরা বেশি খেলে থাকে। বাংলার সর্বত্রই পুতুল খেলা সমান জনপ্রিয়। পুতুল খেলেনি এমন মেয়ে বাংলায় নেই বললেই চলে। বর্তমানে পুতুল শৌখিন মানুষের সংগ্রহেরও বস্তু। ফরিদপুর ও ময়মনসিংহ অঞ্চলের দুটি ছড়াগানে পুতুল বিয়ের আনন্দ-বেদনার চমৎকার ছবি ফুটে উঠেছে।
উপকরণ
পুতুল সাধারনত মানবাকৃতিতে মাটি, কাঠ অথবা কাপড় দিয়ে তৈরি করা হয়। পুতুল সাধারনত শিশুরা বাড়িতে বসেই তৈরি করে। এছাড়া বিভিন্ন মেলা, যেমন বৈশাখী মেলা, পূজা, রথের মেলা, পৌষ সংক্রান্তি, চড়ক পূজা, শিবরাত্রি, মহররম, ঈদ ইত্যাদি অনুষ্ঠানের সময় পুতুল বিক্রি করা হয়। এছাড়া বর্তমানে মাটির পুতুলের সাথে সাথে প্লাস্টিকের পুতুলও অনেক পাওয়া যায়।
নিয়মকানুন
প্রথমে নানা রকমের পুতুল কাপড় অথবা রং দিয়ে সাজানো হয়। এরপর মেয়ে পুতুলকে গয়না দিয়ে কনে সাজানো হয় এবং ছেলে পুতুলকে বর সাজিয়ে শিশুরা তাদের বিয়ে দেয়। রান্না-বান্না, সন্তান লালন-পালন, মেয়ে পুতুলের সাথে ছেলে পুতুলের বিয়ে ইত্যাদি নানা বিষয়ের অভিনয় করেই খেলা হয় পুতুল খেলা। আসলে পুতুল খেলার মধ্যে পুরো সংসারের একটা ছবি ফুটে ওঠে। পুতুলগুলোকে ছোট শিশুরা তাদের সন্তান মনে করে। তারা পুতুলদের মায়ের মতই আদর স্নেহ দিয়ে আগলে রাখে। শুধু তাই নয় শিশুরা পুতুলদেরকে আবার শাসনও করে। পুতুল খেলার সবচেয়ে আকর্ষণীয় পর্ব হলো একজনের মেয়ের সঙ্গে আরেক জনের ছেলে পুতুলের বিয়ে দেওয়া।
রবিউল আলম
রবিউল আলম (১৯৩৯ - ১৮ এপ্রিল ১৯৮৭) একজন বাংলাদেশি কৌতুক অভিনেতা ছিলেন। তিনি কৌতুক চরিত্রে অভিনয়ের জন্য পরিচিত ছিলেন। তিনি শতাধিক চলচ্চিত্রে অভিনয় করেছেন।
জীবনী
রবিউল আলম ১৯৮৭ সালে মৃত্যুবরণ করেন।
হার্ড রক
200px|thumb|[[লেড জেপলিন ১৯৭৫ সালে শিকাগো স্টেডিয়ামে ]] হার্ড রক হালকাভাবে সংজ্ঞায়িত রক সংগীতের একটি প্রকার যার উৎস ১৯৬০-এর দশকের গ্যারেজ, ব্লুজ রক ও সাইকেডেলিক রকে আছে। এতে ডিস্টোর্টেড ইলেকট্রিক গিটার, বেজ গিটার, ড্রাম ও সাথে পিয়ানো, কি-বোর্ডও ব্যবহার করা হয়। ১৯৭০ দশকের জনপ্রিয় সঙ্গীতের মাঝে এটি বেড়ে ওঠে লেড জেপলিন, ডিপ পার্পল, এরোস্মিথ, এসি ডিসি এবং ভ্যান হেলেন ব্যান্ডের সংস্পর্শে এবং ১৯৮০ দশকের বাণিজ্যিক সাফল্যের শিখরে ওঠে। এই দশকের শেষের দিকে কিছু গ্লাম মেটাল ব্যান্ড বনজোভি, ডিফ লেপার্ড ও গানস অ্যান্ড রোজেস খুব সফল হয়ে ওঠে, তবে তাদের জনপ্রিয়তা হারায় গ্রুঞ্জের সাফল্যের কারণে। এরা ছাড়াও অনেক পোস্ট গ্রুঞ্জ ব্যান্ডগুলো হার্ড রক গান করতে থাকে। হার্ড রক এক ধরনের উচ্চশব্দের আক্রমণাত্নক রক সঙ্গীত। হার্ড রককে কখনো কখনো কক রকের কাতারে ফেলা হয় এর প্রকাশ্য পুরুষত্ব ও যৌনতার জন্য এবং ঐতিহাসিকভাবেই এটা পরিবেশন করে পুরুষরা ও শ্রোতারা হলো সাদা চামড়ার ও বয়ঃসন্ধিকালের ছেলেরা। ১৯৬০-এর দশকে হার্ড রককে হেভি মেটালের সাথে তুলনা করা যেত কাছাকাছি হিসেবে, কিন্তু আস্তে আস্তে এদের মধ্যে ব্যবধান বাড়তে থাকে। হার্ড রক রক এ্যান্ড রোলের পরিচয় বহন করে। হেভি মেটাল আরো গভীর বৈশিষ্ট্য নিয়ে আসে ৭০-এর দশকে ব্ল্যাক সাবাথের মাধ্যমে এবং ৮০-এর দশকে এর আরও অনেক উপধারা সৃষ্টি হয়। ৬০-এর দশকের মাঝামাঝিতে আমেরিকা ও ইংল্যান্ডের রক ব্যান্ডগুলো রক এ্যান্ড রোলকে পরিশীলিত করতে থাকে শব্দাড়ম্বর ড্রামের শব্দে, কঠিন শব্দে, ভারী গিটার রিফের মাধ্যমে ও উচ্চ গলার ভোকালের মাধ্যমে। ১৯৬০-এর দশকের শেষের দিকে মূল ধারার রক সঙ্গীত বিভক্ত হয় সাইকেডেলিক রক থেকে সফট রক ও হার্ড রকে। সফট রকের উৎপত্তি বা অনুপ্রেরণা ফোক রক, যা সুরেলা সুর ও সঙ্গীত মাধূর্য ব্যবহার করে। অন্যদিকে হার্ড রকের অনুপ্রেরণা ব্লুজ রক যা উচ্চ শব্দের ও অধিক তীব্রতার। ব্লুজ রকের অগ্রবর্তীরা হলেন ক্রিম, জিমি হেন্ড্রিক্স এবং দ্যা জেফ বেক দল। আমেরিকার ডিসকো ও ইংল্যান্ডের পাঙ্করকের উত্থান হার্ড রকের সাফল্যকে স্তিমিত করে ফেলে। ১৯৮২ সালের দিকে থ্রাশ মেটালের সৃষ্টি যা হেভি মেটাল উপাদানের সাথে হার্ডকোর পাঙ্কের উপাদান মিশিয়ে সৃষ্টি এবং যা সৃষ্টি করে মূলত মেটালিকা, স্লেয়ার, অ্যানথ্রাক্স ও মেগাডেথ ব্যান্ডগুলো হার্ড রকের ধরন পরিবর্তন করে ফেলে ও এক্সট্রিম মেটাল তৈরিতে অবদান রাখে। আমেরিকায় হার্ড রক প্রথম সারিতে চলে আসে যখন ১৯৮৬ সালে পয়জন এবং সিন্ড্রেলা তাদের মাল্টি-প্লাটিনাম পাওয়া প্রথম অ্যালবাম বের করে। ১৯৮৬ সালে ভ্যান হেলেন ব্যান্ডের ৫১৫০ অ্যালবামটি তাদের ১ম অ্যালবাম ভোকাল স্যামি হাগারের সঙ্গে, যা আমেরিকায় তিন সপ্তাহ ধরে ১ম অবস্থানে থাকে ও ৬ মিলিয়ন কপির বেশি বিক্রি হয়। এই দশকের ২য় অর্ধে আমেরিকায় হার্ড রক পরিণত হয় সবচেয়ে ভরসা করার মতো বাণিজ্যিক জনপ্রিয় সঙ্গীতে।
ওয়ালিদ আব্দুল্লাহ
ক্লাব ক্যারিয়ার
ওয়ালিদ আব্দুল্লাহ ২০০৭–২০০৮ মৌসুম হতে আল-শাবাবের হয়ে নিয়মিত খেলেছিলেন। ২০০৬–২০০৭ মৌসুমে তিনি সৌদি আরব অলিম্পিক দলের হয়ে অলিম্পিকের বাছাইপর্বের খেলায় ব্যস্ত ছিলেন, এর জন্যই তিনি আল-শাবাবের প্রথম গোলরক্ষক হিসেবে খেলার কোনো সুযোগ পাননি।
অলিম্পিক দল
ওয়ালিদ আব্দুল্লাহ ২০০৮ সালে অলিম্পিকের বাছাইপর্বে সৌদি আরব অলিম্পিক দলের হয়ে ১১টি ম্যাচ খেলেছেন, যেখানে তিনি তার দলকে দ্বিতীয় পর্বে উত্তীর্ণ হতে সাহায্য করেছেন, এবং টোকিওতে অনুষ্ঠিত জাপান জাতীয় ফুটবল দলের বিরুদ্ধে তাদের সর্বশেষ ম্যাচে তারা জয়ের দ্বারপ্রান্তে পৌঁছে ছিল। ওয়ালিদ আব্দুল্লাহর সেরা খেলা হলো টোকিওতে অনুষ্ঠিত জাপানের বিরুদ্ধের খেলাটি, যেখানে তিনি জাপানের খেলোয়াড়দের বেশ কয়েকটি সম্ভাব্য গোল প্রতিহত করেছিলেন এবং জাপানকে গোল করা থেকে অনেক সময় ধরে বিরত রেখেছিলেন।
জ্যেষ্ঠ দল
২০০৭ এএফসি এশিয়ান কাপে সৌদি আরব জাতীয় ফুটবল দলে যোগদানের মাধ্যমে ওয়ালিদ প্রথম জাতীয় দলে খেলেন। তার প্রথম অফিসিয়াল খেলা ছিল ২০০৭ সালের জুনে অনুষ্ঠিত সৌদি আরব এবং সংযুক্ত আরব আমিরাতের মধ্যকার ম্যাচটি, যেটি সৌদি আরব ২–০ গোলে জয়লাভ করে। তিনি ওমানের বিরুদ্ধে আরেকটি প্রীতি ম্যাচ খেলেছিলেন, যেটি ১–১ গোলে ড্র হয়েছিল। এশিয়ান কাপের ঠিক পূর্বে, ওয়ালিদ তার শিশু কন্যার মৃত্যুর সংবাদ পায়। কিন্তু তিনি তার পরিবারের সাথে থাকার বদলে জাতীয় দলের সাথে থাকার সিদ্ধান্ত গ্রহণ করেছিলেন, এবং এশিয়ান কাপে সৌদি আরবের দলে ডাক পেয়েছিলেন, কিন্তু উক্ত কাপে তিনি একটি ম্যাচও খেলার সুযোগ পাননি।
এশিয়ান কাপের পর, ওয়ালিদ জাতীয় দলে বেশ কয়েকবার ডাক পেয়েছিলেন, তার মধ্যে উল্লেখযোগ্য হলো: ঘানার বিরুদ্ধে একটি প্রীতি ম্যাচ, যেখানে সৌদি আরব ৫–০ গোলে জয়লাভ করে। ২০১০ ফিফা বিশ্বকাপ বাছাইপর্বে সিঙ্গাপুরের বিরুদ্ধে, যেটি সৌদি আরব ২–০ গোলে জয়লাভ করে এবং ২০০৮ সালের ২৬ মার্চ উজবেকিস্তানের বিরুদ্ধে।
বিএমডব্লিউ জাদুঘর
বিএমডব্লিউ জাদুঘর জার্মানির মিউনিখ শহরের অলিম্পিয়াপার্কের নিকট অবস্থিত স্বয়ংচালিত জাদুঘর। গ্রীষ্মকালীন অলিম্পিকের কিছুকাল পর, ১৯৭৩ সালে বিএমডব্লিউ-এর ইতিহাস প্রদর্শনের জন্য এটি নির্মিত হয়। ২০০৪ থেকে ২০০৮ সাল পর্যন্ত জাদুঘরের বিপরীতে অবস্থিত বিএমডব্লিউ ভেট (বিশ্ব) নির্মাণের সময় জাদুঘর সংস্কারের জন্য কিছুসময বন্ধ রাখা হয়। ২০০৮ সালের ২১ জুন জাদুঘর পুনরায় চালু হয়।
সময় দিগন্ত প্রদর্শনী
এই জাদুঘরে কোম্পানির ইতিহাস জুড়ে বিএমডব্লিউর কারিগরি অগ্রগতি দেখানো হয়। এতে রয়েছে ইঞ্জিন, টার্বাইন, এয়ারক্রাফট, মোটরসাইকেল ও বিভিন্ন প্রকারের যানবাহন। বাস্তব মডেল ছাড়াও এখানে ভবিষ্যতসদৃশ মডেল এবং বিগত ২০ বছরের ধারণাসমূহ রয়েছে।
হেডফোন ও ক্লিভার, পরোক্ষ আলোর ব্যবহারের ফলে প্রদর্শনীতে শান্ত পরিবেশ বিরাজ করে। এখানে কারিগরি অগ্রগতি ও আধুনিকতার উপকারীতার ওপর গুরুত্বারোপ করা হয়। প্রদর্শনীর ধারণার সাথে ভবনের সমন্বয় দেখা যায়।
দর্শনার্থীর সংখ্যা
দর্শনার্থী সংখ্যার দিক থেকে ডয়েচেস জাদুঘর ও পিনাকোটেক ডের মডার্নের পরই এই জাদুঘরের অবস্থান। প্রতি বছর এখানে প্রায় ২,৫০,০০০ জন দর্শনার্থী আসেন।
স্থাপত্য
বিএমডব্লিউ সদর দপ্তরের স্থপতি কার্ল সোয়ানজার ভবনটির নকশা প্রণয়ন করেন। প্রায় বৃত্তাকার ভিত্তিটি ২০ মিটার ব্যাস বিশিষ্ট। এর ছাদ ৪০ মিটার ব্যাস বিশিষ্ট। প্রথম তলায় এর প্রবেশপথ অবস্থিত এবং এখানে একটি ক্লোকরুম ও অভ্যর্থনা রয়েছে। দর্শনার্থীরা প্রদর্শনী দেখার জন্য একটি পেচানো সিঁড়ি দিয়ে উপরে উঠে। ভবনের ভেতরে চতুর্থ আইল্যান্ডে স্লাইড শো রয়েছে। লুপিং-এর পরে দর্শকরা সবচেয়ে উপরের তলায় পৌছায়। এখানে পৃথক প্রদর্শনী, ছোট সিনেমা হল এবং প্রযুক্তিকে ব্যাখ্যা করার জন্য কয়েকটি আকর্ষণীয় প্রদর্শনী রয়েছে। একটি এস্কেলেটর এরপর দর্শকদেরকে নিচ তলায় নিয়ে আসে।
২০২১–২২ আফগানিস্তান ক্রিকেট দলের বাংলাদেশ সফর
আফগানিস্তান পুরুষ ক্রিকেট দল ২০২২ সালের ফেব্রুয়ারি ও মার্চ মাসে তিনটি একদিনের আন্তর্জাতিক (ওডিআই) ও দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।  ২০২২ সালের ১ ফেব্রুয়ারি বাংলাদেশ ক্রিকেট বোর্ড (বিসিবি) সফরের সূচি নিশ্চিত করে।  ওডিআই ম্যাচগুলো চট্টগ্রামে ও টি২০আই ম্যাচগুলো ঢাকায় অনুষ্ঠিত হয়।
ওডিআই সিরিজে বাংলাদেশ ২–১ ব্যবধানে জয়ী হয়। টি২০আই সিরিজটি ১-১ ব্যবধানে ড্র হয়।
দলীয় সদস্য
কায়েস আহমেদ ও মোহাম্মদ সলিমকে আফগানিস্তানের ওডিআই দলে রিজার্ভ খেলোয়াড় হিসেবে রাখা হয়। প্রথম টি২০আই ম্যাচের আগে মুশফিকুর রহিম আঙুলে চোট পাওয়ায় নুরুল হাসানকে বাংলাদেশ দলে নেয়া হয়।
ডব্লিউভিএনভি
ডব্লিউভিএনভি (৯৬.৫ এফএম) একটি মার্কিন রেডিও স্টেশন যা কান্ট্রি সংগীত সম্প্রচার করে। মার্কিন যুক্তরাষ্ট্রের নিউ ইয়র্কের ম্যালোনে সম্প্রচারের লাইসেন্সযুক্ত স্টেশনটি বর্তমানে মার্টজ কমিউনিকেশনস গ্রুপের মালিকানাধীন।
স্টিফান বার্ড
স্টিফান জুলিয়ান বার্ড (জন্ম ২৯ এপ্রিল ১৯৯২) একজন নামিবিয়ার ক্রিকেটার। ২০১৬ সালের নভেম্বর মাসে, তিনি ক্রিকেট নামিবিয়ার বার্ষিক পুরস্কার প্রদান অনুষ্ঠানে প্লেয়ার্স অব দ্য ইয়ার পুরস্কার জিতেছিলেন। ২০১৮ জানুয়ারিতে, ২০১৮ আইসিসি ওয়ার্ল্ড ক্রিকেট লীগ দ্বিতীয় বিভাগ টুর্নামেন্টের জন্য নামিবিয়ার স্কোয়াডে তাঁর নাম ছিল। আগস্ট ২০১৮ এ, ২০১৮ আফ্রিকা টি২০ কাপের জন্য নামিবিয়ার স্কোয়াডে তাঁর নাম ছিল।
২০১৯ সালের মার্চ মাসে, তাকে নামিবিয়ার স্কোয়াডে রাখা হয় ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য। টুর্নামেন্ট চলাকালীন ক্রীড়া নৈপুন্য প্রদর্শনকারী ঘোষিত ছয় খেলোয়াড়ের মধ্যে তার নামও দেওয়া হয়েছিল। নামিবিয়া টুর্নামেন্টের শীর্ষ চারে স্থান অর্জন করে, সুতরাং ওডিআই একদিনের আন্তর্জাতিক মর্যাদা পেয়ে যায়। টুর্নামেন্টের ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে ওডিআই ক্রিকেটে অভিষেক হয়েছিল বার্ডের। তিনি ছয় ম্যাচে ২৬৪ রান নিয়ে টুর্নামেন্টে নামিবিয়ার হয়ে সর্বোচ্চ রান সংগ্রহকারী ছিলেন।
২০১৯ সালের মে মাসে উগান্ডায় আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য নামিবিয়ার স্কোয়াডে তার নাম পাওয়া যায় তিনি তার টুয়েন্টি২০ আন্তর্জাতিক ক্রিকেটে ঘানার বিপরীতে নামিবিয়া জন্য টি২০আই ক্রিকেটে অভিষেক ঘটান ২০ মে ২০১৯।
২০১৯ সালের জুনে, তিনি ক্রিকেট নামিবিয়ার এলিট মেনস স্কোয়াডে ২০১৯-২০ আন্তর্জাতিক মৌসুমের আগে ঘোষিত পঁচিশজন ক্রিকেটারের মধ্যে তিনিও একজন ছিলেন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য নামিবিয়ার স্কোয়াডে তাকে নাম ছিল।
জেরাল্ড আর. ফোর্ড শ্রেণির বিমানবাহী রণতরী
'জেরাল্ড আর. ফোর্ড শ্রেণি' বর্তমানে মার্কিন যুক্তরাষ্ট্রের নৌবাহিনীর জন্য নির্মিত পারমাণবিক শক্তি চালিত বিমানবাহী রণতরীগুলির একটি শ্রেণি। পরিকল্পিত মোট দশটি জাহাজ সহ শ্রেণিটি নৌবাহিনীর বর্তমান বিমানবাহী রণতরীগুলিকে এক এক করে প্রতিস্থাপন করবে, নেতৃত্ব প্রদানকারী জাহাজ জেরাল্ড আর. ফোর্ড এন্টারপ্রাইজকে (সিভিএন-৬৫) প্রতিস্থাপন করে এবং শেষ পর্যন্ত বিদ্যমান নিমৎজ-শ্রেণির বিমানবাহী রণতরীগুলির স্থান গ্রহণ করবে। নতুন জাহাজগুলির নিমিৎজ-শ্রেণির মতো একটি জাহাজের কাঠাম রয়েছে, তবে সিভিএন (এক্স)/সিভিএন-২১ কর্মসূচির সঙ্গে বিকাশিত প্রযুক্তিগুলি প্রবর্তন করা হবে, যেমন বৈদ্যুতিন চৌম্বকীয় বিমান উৎক্ষেপণ ব্যবস্থা (ইএমএলএস), সেইসঙ্গে নকশার অন্যান্য বৈশিষ্ট্যের উদ্দেশ্য হল নৌযান সহ ছোট দলের সঙ্গে কর্মদক্ষতা উন্নত করা ও পরিচালনা খরচ কমানো। এই বিমানবাহী রণতরী শ্রেণির নামকরণ সাবেক মার্কিন রাষ্ট্রপতি জেরাল্ড আর ফোর্ডের নামে করা হয়। শ্রেণির প্রথম জাহাজ সিভিএন-৭৮ ২০০৮ সালে সংগ্রহ করা হয়েছিল এবং ২০১৭ সালের ২২শে জুলাই কমিশনিং করা হয়েছিল। শ্রেণিরর দ্বিতীয় জাহাজ জন এফ. কেনেডি (সিভিএন-৭৯) ২০২৪ সালে পরিষেবাতে কমিশনিং হবে বলে আশা করা হচ্ছে।
শ্রেণির জাহাজসমূহ
এই শ্রেণীর দশটি জাহাজ থাকবে বলে আশা করা হচ্ছে। আজ অবধি, পাঁচটি ঘোষণা করা হয়েছে:
এইচজি ৮৫
এইচ জি ৮৫ (হ্যান্ড গ্রানাট এম১৯৮৫) একটি বৃত্তাকার হয় ফ্র্যাগমেন্টেশন গ্রেনেড জন্য ডিজাইন করা সুইস আর্মড ফোর্সেস এবং এখনও দ্বারা উৎপাদিত আরইউএজি সুইজারল্যান্ডে অ্যামোটেক''। এইচজি ৮৫ সুইস সেনাবাহিনীর দ্বিতীয় বিশ্বযুদ্ধকালীন সময়ের এইচজি ৪৩ প্রতিস্থাপন করে।
বিস্ফোরণ উপর ইস্পাত শরীর, ধারণকারী ১৫৫ গ্রাম টিএনটি, ১৮০০ টুকরা প্রায় নিক্ষেপ গড় ০.১ গ্রাম ওজনের। ইউ কে গ্রেনেড রেঞ্জের সুরক্ষা ডেটা এল১০৯ - এবং এক্সটেনশনের মাধ্যমে সমস্ত লাইভ সংস্করণ-২০০ মিটার পর্যন্ত রেঞ্জের কোনও বিপদকে উপস্থাপন করতে পারে sugges মূলত অন্তর্নির্মিত অঞ্চলগুলি, ট্রেঞ্চ ক্লিয়ারিং এবং কাঠ সাফ করার সময়ে লড়াইয়ের উদ্দেশ্যে ব্যবহার করার উদ্দেশ্যে, এটি অবধি সুরক্ষিত কর্মীদের বিরুদ্ধে কার্যকর is দূরে, এবং  জন পর্যন্ত সুরক্ষিত কর্মী ।
ফাংশন
ডিএম ৮২ সিএইচ ফুজে প্রক্রিয়াটি গ্রহণ করার জন্য গ্রেনেডটি অভ্যন্তরীণভাবে থ্রেডযুক্ত একটি বুশিংয়ের সাথে গোলাকার। বিশেষভাবে নির্মিত ফুজে এবং প্যাকেজিংয়ের কারণে গ্রেনেডটিকে খুব সুরক্ষিত হিসাবে বিবেচনা করা হয়। এটি শরীরের বর্ম পরিধানকারী, কেভলারের ২০ স্তর এবং টাইটানিয়ামের ১.৬ মিমি পরা বিরোধীদের বিরুদ্ধে কার্যকর হওয়ার জন্য ডিজাইন করা হয়েছে।
একটি পরিপূরক স্প্রিং স্টিলের সুরক্ষা ক্লিপটি সুরক্ষা লিভারের উপরে এবং গ্রেনেডের উপরে বুশিংয়ের উপরে ক্লিপড থাকে এবং সুরক্ষা লিভারটি চলতে বাধা দেয়।
এল১০৯এ১
২০০০ সালের সেপ্টেম্বরে সুইস অ্যামুনিশন এন্টারপ্রাইজ কর্পোরেশন (একটি আরএজিএজি সহযোগী সংস্থা) এর সাথে ছয় বছরের চুক্তি ঘোষণা করা হয়েছিল, যুক্তরাজ্যকে যুদ্ধ ও লাইভ প্রশিক্ষণের জন্য প্রায় 363,000 গ্রেনেড কিনে দেওয়ার প্রতিশ্রুতি দিয়েছিল, ২০০১ সালের মার্চ মাসে প্রথম সরবরাহ করা হয়েছিল।
L109 হ'ল এইচজি 85 এর জন্য ব্রিটিশ পদবি। এটি এইচজি 85 এর থেকে পৃথক যে এটির একটি বিশেষ সুরক্ষা ক্লিপ রয়েছে (রঙের ম্যাট কালো, যা আমেরিকান এম 67 গ্রেনেডের সুরক্ষা ক্লিপের অনুরূপ
এল 109 হ'ল সোনার হলুদ স্টেনসিলিং সহ গভীর ব্রোঞ্জের সবুজ এবং হালকা স্যান্ডপ্যাপারের সাথে তুলনীয় একটি রুক্ষ বাহ্যিক এবং শীর্ষে বুশিংয়ের চারপাশে একটি হলুদ ব্যান্ড এবং ওজন 465gm। চিহ্নগুলি "GREN HAND HE L109A1", একটি নির্মাতাকে "এসএম" চিহ্নিত করে যার অর্থ "সুইস মিউনিশন", এবং প্রচুর সংখ্যক উপাধি দেয়। (সুরক্ষা লিভারের চিহ্নগুলি ফুজেয়ের উপাধি এবং প্রচুর সংখ্যা দেয়। )
একবার সুরক্ষা পিনটি টান দেওয়ার পরে, গ্রেনেডটি লাইভ হয় তবে গ্রেনেডটি ধরে রাখার সময় ফ্লাই-অফ লিভার ("চামচ") হতাশাগ্রস্ত রাখা হয় (এবং পিন আউট দিয়ে গ্রেনেড অনির্দিষ্টকালের জন্য রাখা যেতে পারে) এটি নিরাপদে থাকতে পারে ফ্লাই-অফ সুরক্ষা লিভারটি এখনও বন্ধ অবস্থায় রয়েছে এবং সুরক্ষা পিনটি পুনরায় লাগানো হওয়ায় স্টোরেজে ফিরে এসেছিল। তবে, যদি ফেলে দেওয়া হয় - বা লিভারটি উঠতে দেওয়া হয় - প্রতিরক্ষামূলক প্লাস্টিকের কভারটি পড়ে যায় এবং স্ট্রাইকার, স্ট্রাইকার বসন্তের চাপে, তার অক্ষটিতে ঘোরানো শুরু করে। এর ফলে সুরক্ষা লিভারটি পরিষ্কারভাবে ছুঁড়ে ফেলা হয়, স্ট্রাইকারটি পার্কশন ক্যাপটি আঘাত না করা অবধি ঘোরাতে থাকে, যা দেরি করে ফেললে গুলি এবং জ্বলজ্বল করে। জ্বলন্ত বিলম্ব পেল্টের তাপটি ধরে রাখার রিং ধরে সোল্ডারকে গলে দেয়, ডিটোনেটরকে নিরাপদ থেকে সশস্ত্র অবস্থানের দিকে বসন্তের প্রভাবের মধ্যে যেতে দেয়। বিলম্ব পেলিট জ্বলতে থাকে এবং 3 থেকে 4 সেকেন্ডের মধ্যে জ্বলতে থাকে এবং একটি ফ্ল্যাশ তৈরি করে যা জ্বলনকে অনুমতি দেয় এমন একটি ফ্ল্যাপ ভালভকে আলাদা করে দেয়। ফ্ল্যাশ ডিটোনেটরে পৌঁছালে এটি একটি বুস্টার চার্জ শুরু করে যা ঘুরেফিরে মূল বিস্ফোরক ভর্তি শুরু করে।
এল১১০এ১
এল১১০ (ড্রিল গ্রেনেড) এল১০৯ এর সম্পূর্ণ জড় (কোনও বিস্ফোরক সামগ্রী নেই) সংস্করণ।
আকার, ওজন এবং আকারে লাইভ গ্রেনেড হিসাবে একই এবং প্রশিক্ষণের উদ্দেশ্যে ব্যবহৃত হয়, বিশেষত সঠিকভাবে পরিচালনা এবং নিক্ষেপ করা। এটি লাইভ গ্রেনেড থেকে সহজে চিহ্নিত করা যেতে পারে কারণ এটি সাদা চিহ্নগুলির সাথে গা নীল (নীচে দেখুন)।
দেহটি অ্যালুমিনিয়ামযুক্ত একটি টেক্সচারযুক্ত প্লাস্টিকের আবরণের সাথে লাইভ গ্রেনেডের মতো একই আকারে তৈরি হয়েছে, টেক্সচার্ড লেপটি একটি ভাল গ্রিপিং পৃষ্ঠকে নিশ্চিত করে। নীচ থেকে ছিদ্র করা একটি গর্ত খালি স্টোরকে নির্দেশ করে পাশাপাশি ড্রিল গ্রেনেডটি লাইভ গ্রেনেডের সমান ওজনেরও তা নিশ্চিত করে। গ্রেনেডের উপরে একটি ঝোপঝাড়ের মধ্যে একটি ডামি ফুজে মেকানিজম রয়েছে যা দুর্ঘটনাক্রমে টানতে না পারার জন্য টানা রিংটি ক্লিপ করার জন্য একটি স্লটের সাথে স্থায়ীভাবে যুক্ত থাকে। প্লাস্টিকের কভারের নীচে ফুজে মেকানিজম আমেরিকান ফুজে মেকানিজমের সাথে দেখা মেলে। প্রশিক্ষণ চলাকালীন স্ট্রাইকারটিতে এটি আবার কক হওয়ার অনুমতি দেওয়ার জন্য একটি বর্ধিতাংশ রয়েছে এবং গ্রেনেডের সুরক্ষা লিভার এবং ঘাড়ের চারপাশে ক্লিপগুলি সুরক্ষা পিনটি টানলেও লিভারটি ঘোরানো থেকে আটকাচ্ছে।
চিহ্নিতকরণগুলি হল গ্রেন হ্যান্ড ইনার্ট ড্রিল এল ১১০এ১ এবং নির্মাতারা "এসএম" চিহ্নিত করে যার অর্থ সুইস মিউনিশন। ফুজ মেকানিজম লিভার "এইচজি২ ডিএম ৮২ সিএইচ" এর প্রশস্ত নীচের অংশে চিহ্নিত করা হয়েছে।
১১১এ১
এই অনুশীলন গ্রেনেডের একটি ছোট সিমুলেশন চার্জ রয়েছে (ফ্ল্যাশ / ব্যাং) যা প্রশিক্ষণের উদ্দেশ্যে একটি লাইভ গ্রেনেড অনুকরণ করে। এটি অনেকটা হালকা নীল হয়ে সম্পূর্ণ জড় এল১১০ থেকে আলাদা এবং এটি একটি স্বর্ণের / কমলা প্লাস্টিকের ক্যাপ এবং সুরক্ষা লিভারের সাথে লাগানো।
এল১১১এ১ এর দেহটি ইস্পাত দিয়ে তৈরি এবং এটি একটি টেক্সচারযুক্ত প্লাস্টিকের উপাদানের সাথে আচ্ছাদিত এবং এতে 'অনুশীলন' শব্দটি দেহের শীর্ষের কাছে এমবসড রয়েছে, একটি শীর্ষ অংশের কাছাকাছি লাইভ গ্রেনেডে ঝোপের চেয়েও বড় is এল১১০ এর মতো গ্রেনেডের নীচে একটি বৃহত অ্যাপারচার রয়েছে যা এটি দেখায় যে এটি কোনও লাইভ গ্রেনেড নয় তবে এল১১১এএ এই অ্যাপারচার অনুশীলন থেকে গ্যাসটি পালাতে পারে। দুটি অংশ নিয়ে একটি ধূসর পুনঃব্যবহারযোগ্য স্ট্রাইকার মেকানিজম এবং একটি এল১৬২ অনুশীলন ফুজে (যা একটি নীল দেহের সাথে একটি বাদামী ভিত্তিযুক্ত এবং একটি সিলভার ওয়াশার লাগানো আছে) অনুশীলন ফুজে পুনরায় ব্যবহারযোগ্য স্ট্রাইকার প্রক্রিয়াটির নীচে লাগানো হয় তারপরে পুরো সমাবেশটি গ্রেনেড শীর্ষে স্ক্রু করা হয়। এই সংস্করণে সুরক্ষা লিভার ক্ষতি রোধের জন্য একটি প্লাস্টিকের স্ট্র্যাপ দ্বারা সংযুক্ত করা হয়েছে, ব্যয় করা এল১৬২ অনুশীলন ফুজ বাদে পুরো ইউনিটটি পুনরায় ব্যবহার করা হচ্ছে।
আবার সাদা রঙের চিহ্নগুলিতে 'গ্রেন হ্যান্ড প্র্যাক এল১১১এ১অন্তর্ভুক্ত রয়েছে, নির্মাতারা 'এসএম' চিহ্নিত করে যার অর্থ সুইস মিউনিশন এবং প্রচুর সংখ্যা।
এনআর৩০০
এনআর৩০০ হল এইচজি ৮৫ এর ডাচ সংস্করণ। এটি ঠিক এল ১০৯ এর মতো। এছাড়াও এনআর৩৩০ রয়েছে।
নোট
অস্ট্রিয়াতে আরগেসের থেকে আরও একটি এইচজি ৮৪ রয়েছে যা অন্যান্য স্পেসিফিকেশনের জন্য নকশাকৃত এবং প্লাস্টিকের দেহ রয়েছে।
ওগ্গু কথা
ওগ্গু কথা বা ওগ্গুকোথা একটি ঐতিহ্যগত লোকাচারবিদ্যা। এতে গাওয়া, প্রশংসাসহ হিন্দু দেবতা শিব, বীরাপ্পা এবং ইয়াল্লামার গল্প বর্ণনা করা হয়। এর উৎপত্তি কুরুমা ( কুরুবা ) এবং যাদব সম্প্রদায়ের মধ্যে, যারা ভগবান শিবের (যাকে মল্লিকার্জুন নামেও অভিহিত করা হয়) প্রশংসায় গাওয়ার জন্য আত্মনিয়োগ করেছিলেন। এই ঐতিহ্যপ্রেমী এবং আচার-অনুষ্ঠানকারী সম্প্রদায় এক জায়গায় থেকে অন্য জায়গায় যায় ও তাদের দেবতাদের গল্প বর্ণনা করে। ওগ্গু যাদবদের সনাতন পুরোহিত এবং ভ্রামারাম্বার সাথে মল্লন্নার বিবাহ দেন।
ব্যুৎপত্তি
দেবতা মল্লনা বা মল্লিকার্জুন স্বামী "জাগগু" (দামরুকম) যন্ত্রটি ব্যবহার করে বলা গল্পটি ওগ্গু গল্প নামে পরিচিত। প্রতিটি গল্পের শুরুতে এবং দেবতার মলান্নার বিবাহ উৎসবে ব্যবহৃত হয়।
ওগ্গু কাঠালুর প্রতিষ্ঠাতা ছিলেন শ্রী. ভাল্লাম পেড্ডা ভেরাইয়া যা অব্যাহত রেখেছিলেন তাঁর পুত্র বিশ্ব বিকাথা ওগগু কথা সর্ব ভৌমুলু ভাল্লাম সাথাইয়া। কোমারাভেল্লি মলানা, ইয়েল্লামা দেবী, নালা পোচমা দেবী-র গল্প, স্ক্রিপ্ট, সংলাপ এবং গানের কথা সবই ভাল্লাম সাথাইয়া দ্বারা বিকাশিত হয়েছিল।
এই ঐতিহ্যটি ভাল্লাম সাতাইয়া সন্স বল্লাম বীরশাম যাদব এবং বল্লম মহেশ যাদবের উত্তরসূরীরা এগিয়ে নিয়েছিলেন। তারা বহু স্টেজ শো, টিভি এবং রেডিও প্রোগ্রামের মাধ্যমে ওগ্গু কাঠালুকে বিখ্যাত করেছে। ভাল্লাম সাতাইয়া বহু শিক্ষার্থীকে ওগ্গু কথার সম্পূর্ণ ধারণাটি শিখিয়েছিলেন। এই জ্ঞান ভাগ করে নেওয়ার কারণেই ওগ্গু কথা দেশের বিভিন্ন স্থানে ছড়িয়ে পড়েছে।
ভাল্লাম বীরশাম যাদব হলেন হায়দরাবাদে অবস্থিত এপি "ওগ্গু পুজারুলা সংঘাম" এর প্রতিষ্ঠাতা, যা বহু পরিবারকে সম্মানজনক জীবনযাপন দান করেছে। তাঁর বড় ভাইয়ের দ্বারা অনুপ্রাণিত হয়ে, বল্লাম মহেশ যাদব তেলেঙ্গানা ওগ্গু পুজারুলা সংঘামের ভিত্তি স্থাপন করেছিলেন এবং এটি তাঁর দোলু বৈদ্যমের জন্য অত্যন্ত বিখ্যাত।
ওগ্গু কথার শিল্পীদের জনপ্রিয় নাম হল চুক্কা সাতাইয়া, যারা ওগ্গু কথাকে বিশ্বব্যাপী বিখ্যাত করেছে।
মিডে রামুলু টিভি শো এবং তাঁর সুপরিচিত ওগ্গু কথার কলকারুলুতে খুব বিখ্যাত।
আরও অনেক ওগ্গু কথার শিল্পী যেমন তারালা জাঙ্গাইয়া, অবুলা মুথিয়ালু, এর্রা মল্লেশ, সানকে বল্লাপ্পা, শ্রীশাইলাম যাদব, মললেশ যাদব, তারালা বাবু, নাগেশ যাদব, সিডাপ্পা, কৃষ্ণ, কুন্ত বেরাইয়া, কুন্ত চেরালু, গজারলা বুগগাইয়া, বলি রাউকু ইত্যাদি .. ওগ্গু কাঠালুকে আজ বিখ্যাত করেছে।
তেলেঙ্গানা সরকার ওগ্গু কথার সংস্কৃতি প্রচারে মনোনিবেশ করছে।
দল
ওগ্গু কথা পারফর্মাররা ইল্লাম্মার মল্লান্না, বীরাপ্পা এবং শক্তি বল্লদের গল্পটি বর্ণনা করেন। এই বাল্লাদগুলি 'মনজরী দ্বিপদ'-এ রয়েছে, এতে গীত গদ্য রয়েছে, যা প্রচুর বক্তৃতা ও অলঙ্কৃত বাণী সহকারে আবৃত্তি করা হয়।
দলে চার থেকে ছয়জন সদস্য থাকে। একজন প্রধান বর্ণনাকারী, একজ সহায়ক বর্ণনাকারী এবং কমপক্ষে দুজন বাদ্যযন্ত্র বাদক - একটি 'রানা ভেড়ি' নামে একটি বড় ড্রামে বাজান এবং অন্যজন বড় আকারের পিতলের তালগুলি বাজান। আরেকজন সদস্য একটি কানজিরাতে বাজান এবং ষষ্ঠ জন গল্পকারের সাথে গান করেন এবং মার্শাল বীরত্বের সময় ব্যবহৃত একটি বাতাসের যন্ত্র বাজান।
পরিবেশনা
ওগ্গু কথার শিল্পীরা তাঁর স্ত্রীর দেবতা গোল্লা কেঠাম্মা এবং মেডেলমা'র সাথে দেবতা মল্লিকার্জুন স্বামীর কল্যাণম (বিবাহ) অভিনয় করেন।
তারা দেবতা মল্লানা এবং তাঁর বোন ইয়েল্লামা দেবী-র গল্পটি বর্ণনা করেন। জগ্গু (ডেমরোকাম), ডলু এবং থালামের মতো যন্ত্রপাতি ব্যবহার করে।
বর্ণনাকারী এবং তাঁর কোরাস অর্থাৎ দুজন বর্ণনাকারী-বর্ণনাকে নাটকীয়ভাবে প্রকাশ করতে প্রায়শই সাহায্য করে, তারা নিজেকে দুটি চরিত্রে রূপান্তর করে। বর্ণনার নাটকীয়তা হ'ল ওগ্গু কথাকে তার প্রধান স্থান দেয় বিশেষত তেলেঙ্গানায়, যেখানে ওগ্গু কথার প্রচলন রয়েছে। তারা গায়ক (ওগ্গু কথা শিল্পী) এবং ভক্তবৃন্দ প্রতি বছর তীর্থস্থান কোমারাভেলি মল্লানা মন্দির পরিদর্শন করেন যা ভারতের তেলেঙ্গানা রাজ্যের ওয়ারঙ্গল জেলায় অবস্থিত কমুরাভেলি গ্রামে ইন্দ্রকেলাদ্রি নামে একটি পাহাড়ে অবস্থিত।
মহা শিবরাত্রি চলাকালীন পেড্ডা পত্নম উদযাপিত হয় এবং অগনি গুন্ডালুতেও উগাদীর পূর্বে রবিবার পালিত হওয়া প্রচুর সংখ্যক ভক্ত মল্লান মন্দিরে যান। সমস্ত ভক্তদের কপালে হলুদের ফোটা দেখা যায়। যাত্রা নামে পরিচিত উৎসবটি মরসুম সঙ্ক্রান্তি থেকে শুরু হয়ে উগাদি অবধি চলে। সংক্রান্ত থেকে উগাদীর মধ্যবর্তী সমস্ত রবিবার বিপুল সংখ্যক ভক্ত দেবদেবীর কাছে প্রার্থনা করেন।
পোশাক
প্রধান বর্ণনাকারী হাঁটুর সাথে বেঁধে একটি বড় প্যান্ট পরেন, একটি রঙিন শার্ট, একটি রঙিন মাথার কাপড়, রঙিন কোমরবন্ধ এবং গোড়ালিতে ঘণ্টা থাকে। অন্য বর্ণনাকারীরও একই পোশাক থাকে। পোশাকের চেয়ে বেশি, অলঙ্কারগুলি তাদের পরতে হয়ত ঐতিহ্যগতভাবে তা আরও গুরুত্বপূর্ণ হিসাবে বিবেচিত হয়। প্রধান বর্ণনাকারীর সাতটি শেলের তৈরি একটি শৃঙ্খলা থাকবে যার নাম 'গাওয়ালা দর্শনম'।
শেলের এই চেইন সম্পর্কিত একটি কিংবদন্তি রয়েছে। কথিত ছিল যে ভ্রামামম্বার সাত ভাই (মলান্নার স্ত্রী) তাঁর বিয়ের সময় তাঁর সাথে লড়াই করেছিলেন। মলান্না তাদের পরাজিত করেছিল এবং তাদের কুকুর বলে অভিশাপ দিয়েছিল। ভ্রমরামবা যখন তাদের অভিশাপ থেকে রক্ষা করার জন্য প্রভুকে অনুরোধ করেছিলেন, তখন তিনি ওগগাস হতে বলে এবং তাঁর গল্পগুলি বর্ণনা করার মাধ্যমে তাদের অনুগ্রহ করেছিলেন। সাতটি শেল সাত ভাইয়ের প্রতীক এবং গল্পটি বর্ণনা করার সময় একে একটি বিশিষ্ট স্থান দেওয়া হয়।
এছাড়াও, তারা পাঁচটি রূপার আংটি এবং পাঁচটি রৌপ্য শৃঙ্খলা (জোগিরলি), একটি কব্জি ব্যান্ড (পঞ্চি), ঘাড়ের চারপাশে ঘন রৌপ্যের রিংগুলি (কাদিয়াম), ডান হাতের কব্জি এবং উপরের বাহুতে পরে, একটি তিন স্তরের মালা প্যাগডাম (নীলকান্তমণি) এবং গোলাকার রৌপ্য নুসেস (তাভালাম) পরে এবং পায়ের আঙ্গুলের কাছে অ্যান্ডি এবং ম্যাট এবং মল্লানার প্রতিকৃতিতে মালা লাগানো রয়েছে (আম্বারাল গোলুসু)। ক্রিয়া চলাকালীন, তিনি একটি লাঠিও থাকে, যা তরোয়াল বা ঘোড়ার শিকল হিসাবেও কাজ করে।
ভূত্বক বিবর্তন
ভূত্বক বিবর্তন হল পৃথিবী পৃষ্ঠের বহিস্থ পাথুরে ত্বকের গঠন, ধ্বংস এবং পুনর্নবীকরণ।
পৃথিবীর ভূত্বকে উপাদানের বৈচিত্র অন্যান্য শিলাময় গ্রহের চেয়ে অনেক বেশি। মঙ্গল, শুক্র, বুধ এবং অন্যান্য মহাজাগতিক বস্তুর ভূত্বক তুলনামূলকভাবে অভিন্ন। একমাত্র পৃথিবীতে সামুদ্রিক এবং মহাদেশীয় উভয় ধরনের ভূত্বক রয়েছে। এই অনন্য বৈশিষ্ট,- গ্রহের ইতিহাস জুড়ে ঘটে যাওয়া ভূ-ত্বকীয় প্রক্রিয়াগুলির জটিল পরিবর্তনগুলিকে প্রতিফলিত করে, এর মধ্যে ভূত্বকীয় পাত সংস্থান তত্ত্বের চলমান প্রক্রিয়াটিও আছে।
পৃথিবীর ভূত্বকীয় বিবর্তন সম্পর্কিত প্রস্তাবিত পদ্ধতিগুলি সবই তত্ত্ব-ভিত্তিক পদ্ধতি। কিছু খণ্ডিত ভূতাত্ত্বিক প্রমাণ এবং পর্যবেক্ষণের মাধ্যমে পৃথিবীর প্রাথমিক অবস্থা সম্পর্কিত সমস্যাগুলির অনুমানমূলক সমাধান পাবার চেষ্টা করা হয়েছে। অতএব, এই তত্ত্বগুলির সংমিশ্রণ করে বর্তমান অবস্থা বোঝার চেষ্টা হয়েছে এবং একই সঙ্গে ভবিষ্যত অধ্যয়নের একটা ভিত্তি তৈরি করা হয়েছে।
প্রথম দিকে ভূত্বক গঠনের প্রক্রিয়া
সৃষ্টির প্রাথমিক অবস্থায় পৃথিবী পুরোপুরি গলিত ছিল। এটি হয়েছিল তৈরি হওয়া উচ্চ তাপমাত্রার ফলে এবং নিম্নোক্ত প্রক্রিয়াগুলির ফলে এই অবস্থা অনেকদিন চলেছিল: